Boethos
Store norske leksikon,Kunst og estetikk,Bildende kunst,Kunsthistorie,Klassisk billedkunst, skulptur og mosaikk
Boethos er sannsynligvis flere billedhuggere med samme navn fra antikken, kjent fra signaturer på marmorstatuer og metallarbeider.
Blant andre verk er Vingekledd ung mann som kroner seg selv, signert «Boethos fra Kalkhedon laget meg», funnet i et vrak utenfor Mahdia i Tunisia. To skulptursokler er signert «Boethos, sønn av Athanaion». På den ene tilføyes «fra Kalkhedon». Kildene gir grunnlag for å datere denne Boethos til første halvdel av 100-tallet fvt.Skulpturen Gutt som kveler en gås, også tilkjent Boethos, har lite til felles med unggutten fra Mahdia-vraket, og er muligens fra tidlig på 200-tallet fvt. Les mer i Store norske leksikon den greske antikkens kunst og arkitektur hellenismen – kunst skulptur